Ολυμπιακός Όρκος

Ο Ολυμπιακός Όρκος είναι όρκος που απαγγέλλεται από αθλητή ή αθλήτρια της διοργανώτριας χώρας για λογαριασμό όλων των αθλητών που συμμετέχουν στους σύγχρονους Ολυμπιακούς Αγώνες. 

 Η τελετή 
Πάνω σε εξέδρα, που είναι καλυμμένη με την Ολυμπιακή σημαία, ανεβαίνει ένας αθλητής της χώρας που διοργανώνει τους Αγώνες, ενώ γύρω - γύρω αθλητές κρατούν τις σημαίες όλων των χωρών που συμμετέχουν. Ο αθλητής, κρατώντας με το αριστερό χέρι την Ολυμπιακή σημαία και υψωμένο μπροστά το δεξί χέρι, ορκίζεται για λογαριασμό όλων των αθλητών, τον εξής όρκο:

"Στο όνομα όλων των αθλητών, υπόσχομαι να πάρω μέρος σ' αυτούς τους Ολυμπιακούς Αγώνες, σεβόμενος τους κανονισμούς που τους διέπουν, σύμφωνα με το αληθινό πνεύμα της ευγενούς άμιλλας για τη δόξα του αθλητισμού και την τιμή των ομάδων μας".

 Όρκος κριτή 
Ο Ολυμπιακός όρκος κριτή είναι ο όρκος που απαγγέλεται από έναν κριτή κάποιου αγωνίσματος κατά την τελετή έναρξης των Ολυμπιακών αγώνων. Ο όρκος δόθηκε πρώτη φορά στους Ολυμπιακούς αγώνες του Μονάχου το 1972 και είναι γραμμένος από τον λόρδο Κιλάνιν (Lord Killanin), που υπήρξε ο πρόεδρος της Διεθνούς Ολυμπιακής Επιτροπής, από το 1972 ως το 1980. 

Ο κριτής, κρατώντας την Ολυμπιακή σημαία απαγγέλλει:

"Στο όνομα όλων των κριτών και αξιωματούχων, υπόσχομαι ότι θα εκτελέσουμε τα καθήκοντά μας κατά τη διάρκεια αυτών των Ολυμπιακών Αγώνων με πλήρη αμεροληψία, σεβόμενοι και τηρώντας τους κανόνες οι οποίοι διέπουν μέσα σε αληθινό πνεύμα ευγενούς αθλητικής άμιλλας".Ελληνική Ολυμπιακή Επιτροπή: Σύμβολα Αγώνων.

 Όρκος προπονητή 

Ο Ολυμπιακός Όρκος προπονητή είναι όρκος που απαγγέλεται από προπονητή της διοργανώτριας χώρας για λογαριασμό όλων των προπονητών που συμμετέχουν στους σύγχρονους Ολυμπιακούς Αγώνες.

“Στο όνομα όλων των προπονητών και των άλλων μελών της συνοδείας των αθλητών, υπόσχομαι ότι θα δεσμευτούμε στο να διασφαλίσουμε ότι το πνεύμα της ευγενούς άμιλλας και του ευ-αγωνίζεσθαι τηρείται πλήρως και σύμφωνα με τις θεμελιώδεις αρχές του Ολυμπισμού.”

Στην ιστορία των σύγχρονων Ολυμπιακών Αγώνων, ο Ολυμπιακός Όρκος προπονητή απαγγέλθηκε για πρώτη φορά στους Θερινούς Ολυμπιακούς Αγώνες Νέων του 2010 από τον Έρικ Φάρελ, προπονητή της βρετανικής Ολυμπιακής ομάδας του κανόε καγιάκ.
Ο Όρκος προπονητή ξεκινά από την Αρχαία Ολυμπία, όπου την πρώτη μέρα γινόταν η επίσημη τελετή της ορκομωσίας των αθλητών, των συγγενών τους, των προπονητών (γυμναστών) και των κριτών (Ελλανοδικών), μπροστά στο μεγαλοπρεπές άγαλμα του Ορκίου Διός, υποσχόμενοι ότι θα αγωνισθούν τίμια τηρώντας τους κανόνες. Σύμφωνα με την περιγραφή του αθλητή Αρίστων «Ορκιστήκαμε όλοι οι αθλητές, μαζί με τους πατέρες, τους αδελφούς και τους προπονητές πάνω από τα γεννητικά όργανα ενός θυσιασμένου κάπρου ότι δε θα διαπράτταμε κάποιο παράπτωμα κατά τη διεξαγωγή των Αγώνων».

 Ιστορία 
Καθιερώθηκε το 1920 στους Θερινούς Ολυμπιακούς Αγώνες του 1920, με τον ξιφομάχο και υδατοσφαιριστή Βικτόρ Μπουάν να τον απαγγέλει για πρώτη φορά. Στους Χειμερινούς Ολυμπιακούς Αγώνες του 1972, ο Φούμιο Ασάκι απήγγειλε τον πρώτο Όρκο των κριτών, ενώ στους Θερινούς Ολυμπιακούς Αγώνες Νέων του 2010 ακούστηκε για πρώτη φορά ο αντίστοιχος των προπονητών.

Οι αθλητές, κριτές και προπονητές που έχουν απαγγείλει τον Ολυμπιακό Όρκο είναι οι ακόλουθοι: 

Ολυμπιακοί ΑγώνεςΑθλητήςΚριτήςΠροπονητήςΘερινοί Ολυμπιακοί Αγώνες 1920Βίκτορ Μπουάν--Χειμερινοί Ολυμπιακοί Αγώνες 1924Καμίλ Μαντριλόν--Θερινοί Ολυμπιακοί Αγώνες 1924Τζέο Αντρέ--Χειμερινοί Ολυμπιακοί Αγώνες 1928Χανς Έιντενμπενζ--Θερινοί Ολυμπιακοί Αγώνες 1928Χάρι Ντένις--Χειμερινοί Ολυμπιακοί Αγώνες 1932Τζακ Σι--Θερινοί Ολυμπιακοί Αγώνες 1932Τζορτζ Κάλναν--Χειμερινοί Ολυμπιακοί Αγώνες 1936Γουίλι Μπόγκνερ--Θερινοί Ολυμπιακοί Αγώνες 1936Ρούντολφ Ίσμαϊρ--Χειμερινοί Ολυμπιακοί Αγώνες 1948Μπίμπι Τοριάνι--Θερινοί Ολυμπιακοί Αγώνες 1948Ντόναλντ Φίνλεϊ--Χειμερινοί Ολυμπιακοί Αγώνες 1952Τόρμπιορν Φάλκαντζερ--Θερινοί Ολυμπιακοί Αγώνες 1952Χέικι Σαβολάινεν--Χειμερινοί Ολυμπιακοί Αγώνες 1956Τζιουλιάνα Μινούτσο--Θερινοί Ολυμπιακοί Αγώνες 1956Τζον Λάντι (Μελβούρνη) Χένρι Σεντ Σιρ (Στοκχόλμη)--Χειμερινοί Ολυμπιακοί Αγώνες 1960Κάρολ Χέις--Θερινοί Ολυμπιακοί Αγώνες 1960Αντόλφο Κονσολίνι--Χειμερινοί Ολυμπιακοί Αγώνες 1964Πολ Άστε--Θερινοί Ολυμπιακοί Αγώνες 1964Τακάσι Όνο--Χειμερινοί Ολυμπιακοί Αγώνες 1968Λέο Λακρουά--Θερινοί Ολυμπιακοί Αγώνες 1968Πάμπλο Γκαρίδο--Χειμερινοί Ολυμπιακοί Αγώνες 1972Κέιτσι ΣουζούκιΦούμιο Ασάκι-Θερινοί Ολυμπιακοί Αγώνες 1972Χάιντι ΣούλερΧάινζ Πολάι-Χειμερινοί Ολυμπιακοί Αγώνες 1976Βέρνερ Ντέλε ΚαρθΓουίλι Κόστινγκερ-Θερινοί Ολυμπιακοί Αγώνες 1976Πιερ Σαιντ ΖανΜορίς Φόγκετ-Χειμερινοί Ολυμπιακοί Αγώνες 1980Έρικ ΧέιντενΤέρι ΜακΝτέρμοτ-Θερινοί Ολυμπιακοί Αγώνες 1980Νικολάι ΑντριάνοφΑλεξάντερ Μέντβεντ-Χειμερινοί Ολυμπιακοί Αγώνες 1984Μπόγιαν ΚριζάιΝτράγκαν Πέροβιτς-Θερινοί Ολυμπιακοί Αγώνες 1984Έντγουιν ΜόσιςΣάρον Γουέμπερ-Χειμερινοί Ολυμπιακοί Αγώνες 1988Πιερ ΧάρβεϊΣουζάνα Μόροου-Φράνσις-Θερινοί Ολυμπιακοί Αγώνες 1988Χουρ ΤζάεΣον Μι-ΝαΛι Χακ-Ράε-Χειμερινοί Ολυμπιακοί Αγώνες 1992Σούρια ΜπονάλιΠιερ Μπόρνατ-Θερινοί Ολυμπιακοί Αγώνες 1992Λουίς Ντορέστε ΜπλάνκοΕυγκένι Ασένσιο-Χειμερινοί Ολυμπιακοί Αγώνες 1994Βέγκαρντ ΟύλβανγκΚάρι Κάρινγκ-Θερινοί Ολυμπιακοί Αγώνες 1996Τερέσα ΈντουαρντςΧόμπι Μπίλινγκσλεϊ-Χειμερινοί Ολυμπιακοί Αγώνες 1998Κένζι ΟγκιβάραΓιούνκο Χιραμάτσου-Θερινοί Ολυμπιακοί Αγώνες 2000Ρέτσελ ΧοκςΠίτερ Κερ-Χειμερινοί Ολυμπιακοί Αγώνες 2002Τζίμι ΣιΆλεν Τσερτς-Θερινοί Ολυμπιακοί Αγώνες 2004Ζωή ΔημοσχάκηΛάζαρος Βορεάδης-Χειμερινοί Ολυμπιακοί Αγώνες 2006Τζιόρτζιο ΡόκαΦάμπιο Μπαντσέτι-Θερινοί Ολυμπιακοί Αγώνες 2008Ζανγκ ΓινίνγκΧουάνγκ Λίπινγκ-Χειμερινοί Ολυμπιακοί Αγώνες 2010Χέιλεϊ ΒίκενχαϊσερΜίτσελ Βέρολτ-Θερινοί Ολυμπιακοί Αγώνες 2012Σάρα ΣτίβενσονΜικ ΜπασίΈρικ Φάρελ

Παραπομπές

Κατηγορία:Ολυμπιακά σύμβολα
Κατηγορία:Όρκοι